The Next Great Tagalog Novel at Iba Pang Kuwento

An The Next Great Tagalog Novel sarong libro nin mga katiripunan nin usipon/maikling kwento na ipigsurat ni Allan N. Derain. Ipinublikar ini kan University of the Philippines Press kan taon 2019. Si Alvin J. Encarnacion an nagdisenyo kan kagabsi kan laog kan libro mantang si Paulo Anayan man an nagdisenyo kan takop kaini. An ladawan na ginamit gikan ki Jehu Laniog asin an imahen sa atubangan kan takop gibo man mismo kan parasurat na si Allan N. Derain.

Laog

Manungod sa Kagsurat 
Si Allan N. Derain sarong parasurat, artista-biswal, asin man paratukdo. Awtor sya kan Iskrapbuk na shortlisted sa Madrigal First Book Award. Ini man an primero nyang libro nin mga halipot na usipon. Sya man an kagsurat kan Ang Banal na Aklat ng mga Kumag, sarong nobela na nakakua man nin primerong premio sa Carlos Palanca Memorial Award Grand Prize, kaiba pa igdi an Loyola Schools Outstanding Scholarly Award, National Book Award, asin man an Reader's Choice Award. Ipigpalis man nya sa lenggwaheng Tagalog an mga panurat ni Guy de Maupassant sa koleksyon na igwa nin titulong Ang Kwintas at iba pang mga Kwento. Nagi man syang editor kan antolohiyang May Tiktik sa Bubong, May Sigbin sa Silong kun sain nakakua man an an librong ini nin Loyola Schools Outstanding Creative Work, National Book Award asin man nin Gintong Aklat Award. Sya man an ilustrador sa librong Ang Diablo sa Filipinas na ipigsurat ni Isabelo de los Reyes pati man kan saiya man mismong sadiring nobela na Ang Banal na Aklat ng mga Kumag. Ginibo man an saiyang inot na art exhibition sa Pardo de Tavera Room sa Rizal Library kan taon 2015. Igwa ini nin titulong Tagolilong: Lupon ng mga Aswang, Diablo, at Kumag.

Paratukdo sya nin Panitikan asin man Malikhaing Pagsulat sa Pamantasan kan Ateneo de Manila. Nagin fellow man sya para sa fiction sa irarom kan LIKHAAN UP National Writers Workshop. Sya nagin moderator man kan Heights asin Naratibo. An librong The Next Great Tagalog Novel at Iba Pang Kuwento an panduwa nyang libro nin mga haralipot na usipon. Sa presente, pigtatapos nya an panduwa nyang nobelang manungod sa aswang.

Toltolan 
*The Next Great Tagalog Novel, Derain, Allan, N., University of the Philippines Press, 2019

Panluwas na Takod